АҞӘА, жәабран 23 – Sputnik, Бадраҟ Аҩӡба. ConIFA напаҵаҟала имҩаԥысуа атурнирқәа еиҳа-еиҳа иӷәӷәахоит ҳәа Sputnik иазеиҭеиҳәеит Аԥснытәи акоманда азыҟаҵаҩ хада Беслан Гәыблиа.
"Акомандақәа еиҳа-еиҳа рыҽдырӷәӷәоит. Иҟоуп ахәмаррақәа интернетла ҳазхәаԥшуа. Уи ус шакәу аанарԥшуеит. Ашьха Ҟарабах имҩаԥысуаз аҵыхәтәантәи ачемпионатгьы иаанарԥшит акомандақәа реизҳара", - иҳәеит иара.
Ԥхьаҟатәи атурнир аҿы Аԥснытәи акоманда зындаҭло Секеитәи атәылаҿацә акоманда ахәмарыҩцәа, Беслан Гәыблиа иажәақәа рыла, рхы шьахәны иаадырԥшуеит.
"Аҽазыҟаҵаразы аамҭа ҳамоуп, акоронавирус ҳапланқәа еиланамгар. Ачемпионат ахь ацара Аԥснеиԥш адунеи зегьы аҿы иҟало аҭагылазаашьа иадҳәалоуп", - иҳәеит азыҟаҵаҩ хада.
Беслан Гәыблиа иажәақәа рыла ашьапылампыл азы Аԥснытәи еизгоу акоманда еиҿкаахоит аҿар реиԥш аԥышәа змоу ахәмарыҩцәагь рыла.
"Аҿар аԥыжәара шроуагьы, аԥышәа змоу ахәмарыҩцәа рыда ҟалашьа амам. Европа ачемпионат ConIFA-2021 анымҩаԥысуа аамҭазы имҩаԥысраны иҟоуп Урыстәыла ачемпионатгьы убри азы алегионерцәа рацәак ҳазрықәгәыӷуам", - иҳәоит Беслан Гәыблиа.
Ашьапылампыл азы Европа ачемпионат ConIFA-2021 ахәмаррақәа рзы аҵәҭаԥсара мҩаԥган жәабран 20 рзы. Ачемпионат мҩаԥысраны иҟоуп Франциа, Ницца ақалақь аҿы рашәара 9 - 19 рзы.
Ашьапылампыл азы Европа ачемпионат CONIFA-2021 аҿы Аԥсны еизгоу акоманда агәыԥ В аҿы ирындаҭлоит Сампии Секеитәи атәылаҿацәи ркомандақәа.
Зынӡа атурнир иалахәуп 12 команда: Ницца Аграфра еизгоу акоманда, Аԥсны, Аахыҵ Уаԥстәыла, Паданиа, Сапми, Мраҭашәаратәи Ермантәыла, Аҩадатәи Кипр, Арцах, Секеитәи атәылаҿацә, Чамериа, Сардиниа, Корнуолл.
Аахыҵ Уаԥстәыла агәыԥ С иақәшәеит, уа ирацлабуеит Арцахи Корнуолли ркомандақәа.
2016 шықәсазы ашьапылампыл азы Европа ачемпионат ConIFA Аԥсны имҩаԥысуан. Аԥснытәи акоманда аиааира агеит.
Ихьыԥшым ашьапылампылтә командақәа р-Конфедерациа еиҿкаан 2013 шықәсазы. ConIFA еиднакылоит FIFA иалам акомандақәа, зынӡа – 25 команда.
"Ҳраион аҟны 20 қыҭа ыҟоуп, ашьамаҟа хыԥхьаӡарала иугозар 45 нызқь рҟынӡа инаӡоит. Ачымазара бааԥсқәа узыцәшәаша ҳәа макьана акгьы ҳамам. Арахә ачымазара рыламҽырц ҳазҿу аусурақәа ыҟоуп, аха ҳазхьымӡогьы рацәоуп. Сара аусураҟны аҳақьым дсымаӡам. Афельдшер аӡәы апрактика дахысуеит, аӡәы еилзырго лоуп акәымзар, аҳақьым ҳара ҳҟны дааиӡом ауалафахәы амаҷра иахҟьаны. Ачымазарақәа рҟынтәи ахшәқәа ааҳгоит, ҳамч ахьынӡарықәхо. Араион аҟынтәигьы ацхыраара ҟарҵоит, аха уи жәаџьара ишаны хәҭак. Абиуџьет уажәы еиҵартәеит, 80 нызқь мааҭ шықәсык ҳәа иԥхьаӡан. Хык 350 мааҭ ақәӡоит иҟауҵозар (ахәшә). 45 нызқь хы арахә ахьыҟоу, ажәқәа мацара аагозар, хәҭак хыџьара- ԥшьыџьара ишаны иҟалоит. Ачымазара рыхьаанӡа апрофилактика аҳасабала алаҵа ҟауҵароуп", - иҳәеит Гыцба.
Шәазыӡырҩы аудио.
АҞӘА, жәабран 25 – Sputnik. Гәдоуҭатәи ахәышәтәырҭаҿы иԥсҭазаара далҵит 1958 шықәса рзы ииз апациент, ҳәа аанацҳауеит Ауааԥсыра COVID-19 рацәыхьчаразы аоперативтә штаб.
Апациент иизықәыргылаз адиагноз хада акоронавирустә инфекциа ҿыц ауп. Ахаҵа иԥсҭазаара далҵит жәабран 25 рзы.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 44-ҩык, урҭ рахьтә 37-ҩык акоронавирус адиагноз рзышьақәыргылоуп, рҭагылазаашьа бааԥсуп 15-ҩык, ибжьаратәуп - 16-ҩык.
Аҟәатәи аинфекциатә хәышәтәырҭаҿы ирхәышәтәуеит акоронавирус зцәа иалоу 10-ҩык апациентцәа, Очамчыра ирхәышәтәуеит фҩык, Тҟәарчалтәи ахәышәтәырҭаҿы - хҩык, Гагратәи ахәышәтәырҭаҿы - 14-ҩык, Аҟәатәи амобилтә госпиталь аҟны ишьҭоуп акоронавирус зыдбалоу жәҩык апациентцәа.
Аепидемиа иалагеижьҭеи Аԥсны акоронавирус зцәа иаланы иаадырԥшыз ауаа рхыԥхьаӡара 12788-ҩык ыҟоуп, ргәы бзиахеит 12169-ҩык, рыԥсҭазаара иалҵит 198-ҩык.
Акоронавирус иазку ажәабжьқәа зегьы шәрыԥхьар ҟалоит абра>>